ຮ່າງກົດໝາຍ ກ່ຽວກັບ ໂຄງການເກັບກຳຂໍ້ມູນ ຂອງ NSA ບໍ່ຜ່ານ ສະພາສູງ ສະຫະລັດ
ສະພາ​ສູງ​ທີ່​ຄວບ​ຄຸມ​ໂດຍ ​ພັກ​ເດ​ໂມ​ແຄຣັດ ​ໄດ້​ລົງ​ຄະ​ແນນ​ສຽງ 58 ຕໍ່ 42 ​ເພື່ອ​ຮັບ​ຜ່ານ​ ຮ່າງ​ກົດ​ໝາຍນີ້ ໂດຍຍັງຂາດຢູ່ ແຕ່ພຽງ 2 ສຽງ​ເທົ່າ​ນັ້ນ.
ຮ່າງກົດໝາຍ ທີ່ຈະຍຸດຕິ ການເກັບກຳບັນທຶກ ການສົນທະນາ ທາງໂທລະສັບ ຂອງຊາວອະເມຣິກັນ ທີ່ລັດຖະບານສະຫະລັດ ດຳເນີນການຢູ່ ຢ່າງຫຼວງຫຼາຍນັ້ນ ແມ່ນໄດ້ເສຍໄຊ ຢູ່ໃນສະພາ ສູງສະຫະລັດ ເມື່ອ ວັນອັງຄານວານນີ້ ສະພາສູງທີ່ຄວບຄຸມໂດຍພັກເດໂມແຄຣັດ ໄດ້ລົງຄະແນນສຽງ 58 ຕໍ່ 42 ເພື່ອສົ່ງຮ່າງກົດໝາຍນີ້ ໃຫ້ມີການອະພິປາຍ ຢ່າງເປັນ ທາງການ ໂດຍຍັງຂາດຢູ່ 2 ສຽງ ຂອງຈຳນວນ 60 ສຽງ ທີ່ຕ້ອງ ການນັ້ນ ຮ່າງກົດໝາຍ ນີ້ ທີ່ມີຊື່ວ່າ U S A Freedom Act ແມ່ນຈະບັງຄັບໃຫ້ອົງການຄວາມໝັ້ນຄົງແຫ່ງຊາດ ຕ້ອງມີຄຳສັ່ງ ຈາກສານເພື່ອຈະເກັບກຳເອົາຂໍ້ມູນໄດ້ ແລະຈາກບຸກຄົນທີ່ຖືກ ລະບຸໂຕເທົ່ານັ້ນ ພັກຣີພັບບລີກັນ ທີ່ຄວບຄຸມສະພາຕ່ຳນັ້ນ ໄດ້ຮັບຜ່ານຮ່າງກົດໝາຍ ດັ່ງກ່າວຂອງຕົນ ໄປແລ້ວໃນເມື່ອກ່ອນ ຮ່າງກົດໝາຍນີ້ ໄດ້ຮ່າງຂຶ້ນ ຫຼັງຈາກ ອະດີດພະນັກງານສັນຍາຈ້າງ ຂອງອົງການຄວາມ ໝັ້ນຄົງແຫ່ງຊາດ ຫຼື NSA ທ້າວ Edward Snowden ໄດ້ເຜີຍແບ ໂຄງການເກັບກຳຂໍ້ ມູນຢ່າງຫລວງຫຼາຍ ໃນປີ 2013 ແຕ່ຢ່າງໃດກໍຕາມ ອົງການດັ່ງກ່າວ ບໍ່ໄດ້ເກັບກຳເນື້ອ ໃນຂອງການສົນທະນາທາງໂທລະສັບເລີຍ ການເປີດເຜີຍດັ່ງກ່າວນັ້ນ ຍັງໄດ້ກໍ່ໃຫ້ເກີດ ການໂຈມຕີ ຈາກພາຍໃນບັນດານັກເຄື່ອນໄຫວ ດ້ານສິດທິພົນລະເມືອງ ຜູ້ທີ່ກ່າວວ່າ ໂຄງການດັ່ງກ່າວ ໄດ້ລະເມີດກົດໝາຍ ຄວາມເປັນສ່ວນຕົວ ຂອງຊາວອາເມຣິກັນນັ້ນ